<classify> Washington, Marekani BARAZA la seneti mjiniWashington limemtakasa Rais Donald Trump, katika kesi ambayo alikuwaakishutumiwa na wabunge wa chama cha Democrat kutumia vibaya madaraka yake nakutatiza kazi za Baraza la Wawakilishi. Katika kura ambazo zimefuata msingi wa vyama, isipokuwa moja tu,maseneta 52 wamemwondolea hatia Trump, dhidi ya 48 waliotaka afukuzwe kazi. Jaji Mkuu wa Mahakama ya Juu ya Marekani, John Roberts ndiyealiyeyatangaza matokeo hayo. Katika shauri hili la mashtaka, maseneta 48 wamesema Donald JohnTrump anayo hatia kwa makosa aliyoshtakiwa, maseneta 52 wamesema hana hatia kwamashtaka hayo. Waliomkuta na hatia hawafiki theluthi mbili ya maseneta waliopokwahiyo Rais Trump hakukutwa na hatia katika shauri hili la mashtaka, alisemaJaji Roberts. Rais Trump alikuwa akikabiliwa na shutuma za kutumia vibaya madarakayake, kwa kumshinikiza rais wa Ukraine Volodymyr Zelenskiy kumchunguza makamuwa zamani wa Rais Joe Biden, ambaye anaweza kuwa mpinzani wa Trump katikauchaguzi wa rais wa mwezi Novemba mwaka huu. Republican wanaolithibiti baraza la seneti wamepiga kura 52 kumtakasaTrump, huku mmoja tu, Mitt Romney akijiunga na Wademocrat na kufikisha idadi yakura 48 zilizotaka Trump atimliwe kutoka madarakani. Shitaka la pili dhidi ya Trump lilikuwa kulitatiza baraza lawawakilishi kutekeleza majukumu yake kwa kuwazuia maafisa wa utawala wake kutoaushahidi mbele ya baraza hilo. Kuhusu shitaka hili, Romney amejiunga na Republican wenzake nakuwashinda Democrat kwa kura 53 dhidi ya 47. Akizungumza baada ya matokeo hayo, kiongozi wa maseneta wa wanademocrat walio wachache, ChuckSchumer, amesema kura iliyomuondoa hatiani Trump haina thamani yoyote, kwasababu Wanarepublican walikataa kata kata kusikiliza mashahidi. Schumer amesema anatumaini Wamarekani watajua kilichotokea. Naamini Wamarekani watajua kuwa kilichotokea ni kisa cha kufunikamakosa kikubwa zaidi katika historia ya nchi yetu. Naamini kwamba Wamarekaniwatajua upande gani umesimamia ukweli, na upi uliogopa ukweli na kuufichaficha.Lakini, hatua kwa hatua, ushahidi zaidi utaibuka, na Republican watawajibishwakwa namna walivyopiga kura. Amesema Seneta Schumer. Kiongozi mwingine wa chama cha Democrat, Spika wa baraza la wawakiliNancy Pelosi, amewashutumu Republican kufanya alichokiita; kuhalalishauvunjifu wa sheria, na kuupa kisogo mfumo wa wizani wa mamlaka ya mihimili yautawala. Angekutwa na hatia kwa kosa lolote kati ya hayo, Trump angelazimikakuachia madaraka yake kwa Makamu wa rais Mike Pence. Wachambuzi wa kisiasa wanasema Trump, ambaye ni rais wa tatukufunguliwa mashitaka nchini Marekani, na wa kwanza kugombea muhula wa pilibaada ya mchakato huo dhidi yake, atayatumia matokeo ya kumtakasa kama turufukatika kampeni ya kuwania muhula wa pili. Mchakato huo ambao umemalizika uliigawanya vikali Marekani na Trump atakuwa rais wa kwanza aliyeghabikakwenda kwenye uchaguzi. Baraza la Wawakilishi linaloongozwa na Kidemokrasia liliidhinishanakala za mashtaka Disemba 18. Hii ni mara ya tatu katika historia ya Marekani kwa rais kukabiliwa na kesi ya kutumia madaraka vibayakwa maslahi yake binafsi. SHUTUMA ZILIZOKUWA ZIKIMKABILI Kuomba msaada kwa serikali ya Ukraine kumsaidia achaguliwe tena mweziNovemba. Kusitisha kutoa misaada ya mamilioni ya fedha pamoja na msaada wakijeshi kwa Ukraine hadi rais wa nchi hiyo afanye uchunguzi dhidi mpinzaniwake. Ikulu ya Marekani kutoruhusu wafanyakazi wake wote kutoa ushaididhidi ya Trump wakati kesi ya rais huyo iliposikilizwa wa mara ya kwanza mwakajana. Trump alikanusha kuhusika na makosa yote na kikosi chake cha sheriakudai kuwa madai hayo ni hatari sana na upotoshaji wa katiba.  <topic>: kimataifa 